gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt it ca gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - 8 miradas para seducir
Xoves, quinta feira, 06 de outubro de 2022
`7+1 Project Rooms', comisariada por Gerardo Mosquera, estará no Marco até o 15 de febreiro.
Tags: 7+1 project rooms artes visuais crítica marco
O MARCO de Vigo pecha o ano 2008 cunha mostra que, polo seu proceder e lectura, dista das colectivas que vén caracterizando a súa filosofía expositiva, e que se anuncia con cambios para o seguinte ano.
A mostra, comisariada por Gerardo Mosquera, coñecido crítico e comisario internacional, propón un total de oito producións que articulan un heteroxéneo e sorprendente percorrido insistente na idea de exhibición individual. Deste xeito, pártese dunha intencionada ausencia temática, que propicia que os espazos da planta baixa e a fachada do edificio, muden en secuencias singulares e a priori inconexas entre si, pero intuitivamente unidas na lectura de conceptos como poder, política, violencia, xénero e contexto urbano, non exenta da crítica, da ironía e do lúdico.
No proxecto destaca unha especial atención ao exercicio visual, á interrelación de diferentes imaxes xeradas por estas nomeadas constantes para forzarnos, quizais, a entender coa mirada; impactante no magnífico outeiro de terra e vexetación do galego Jorge Perianes; sorprendente na abrumadora carroza de Thomas Hirschhorn; violenta no brutal linchamento do vídeo de Kendell Geers; e inesperada na proxección de Young-Hae Chang. Sen embargo, unha das pezas máis interesantes da selección escapa a esta visualización, a intensa paisaxe sonora de Cidade Xuarez (México), recreada por Teresa Margolles mediante distintos altofalantes que reproducen os lugares onde apareceron mulleres asasinadas, e que invita a ser percorrida, atenta e solemne.
Todas as propostas semellan amplificar a inabarcable confrontación entre o home e a natureza, entre os seus instintos e a esfera que o alberga, xa sexa a natureza ou a cidade, como reza o luminoso instalado na fachada do museo de Fernándo Sánchez Castillo "La calle es mia", xa sexa a liberdade e o cativerio nas celas de Tania Bruguera. A nosa sociedade ten presentado estas relacións como un xogo, un espectáculo destrutivo e aniquilador, é o caso da instalación de Mónica Bonvicini no espazo do panóptico, e na que semellan aglutinarse todas estas sinerxías.
Non hai dúbida de que o que aquí se nos ofrece é un conxunto de opcións cuxo contido é a mesma realidade: simpática, brutal, indiferente e curiosa, mediando entre ela unha arquitectura dobregada que invita a ver, reflexionar, sentir e intentar atopar o motivo que conforma esta exposición. Podería ser simplemente: seducir a quen a contempla.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto